b'\n_START_ARTICLE_\nSandnes\n_START_SECTION_\nHistorie\n_START_PARAGRAPH_\nSandnes bos\xc3\xa6tningshistorie kan spores 6-7.000 \xc3\xa5r tilbaage. Fra 1664 findes der konkrete registreringer af, at der boede mennesker. I 1860 fik Sandnes status som ladested og kommune og fejrer dermed 150 \xc3\xa5rs jubil\xc3\xa6um i 2010. I 1965 blev Sandnes kommune udvidet med dele af den gamle Hetland kommune. Resten af Hetland kommune gik ind i Stavanger. Hele gamle H\xc3\xb8yland og H\xc3\xb8le kommuner indgik ogs\xc3\xa5 i Sandnes._NEWLINE_Sandnes var mest kendt for sin teglv\xc3\xa6rks- og pottemagerindustri. Byen ligger inderst i Gandsfjorden, og lergrund findes overalt i byen med de st\xc3\xb8rste forekomster p\xc3\xa5 byens \xc3\xb8stside. Virksomheder, som har arbejdet med teglsten og pottemageri helt op til nyere tid, er Gann Graveren og Simonsen-familien. I den senere tid har produktion af tekstilprodukter og cykler v\xc3\xa6ret vigtigere. Virksomheder som \xc3\x98glend og Pioneer satte ogs\xc3\xa5 pr\xc3\xa6g p\xc3\xa5 byen. I dag er det olie, forskning, data og et aktivt forretningsmilj\xc3\xb8, som pr\xc3\xa6ger byen._NEWLINE_Jonas \xc3\x98gl\xc3\xa6nd etablerede i 1892 \xc3\x98gl\xc3\xa6nd Cyklelager, som blev forl\xc3\xb8beren til Den Beste Sykkel (DBS). L\xc3\xa6nge var DBS-sykkelen Sandnes mest kendte eksportvare. Konkurrencen p\xc3\xa5 markedet blev efterh\xc3\xa5nden h\xc3\xa5rdere, og p\xc3\xa5 trods af modernisering og ny teknologi blev produktionen flyttet bort. Der er i dag ingen cykelprodution i Sandnes, men der er fortsat produktudvikling, markedsf\xc3\xb8ring, salg og logistik i Sandnes. Med den st\xc3\xa6rke tilknytning til cykler er byen blevet regnet som Norges cykelby. Der blev etableret cykelstier (s\xc3\xa5kaldte "r\xc3\xb8de l\xc3\xb8bere"), cykelture blev afm\xc3\xa6rket, og man introducerede en udlejeordning for cykler (bycyklen).\n_START_SECTION_\nPolitik\n_START_PARAGRAPH_\nStanley Wirak(Arbeiderpartiet) var borgmester efter valget i 2011. Sammen med FRP (Fremskrittspartiet), ved et valg teknisk samarbejde, har de to parter et flertal i byr\xc3\xa5det._NEWLINE_Sandnes har venskabsbyforbindelse med Mariestad (Sverige), Perni\xc3\xb6 (Finland) og Nyborg (Danmark).\n_START_SECTION_\nKultur\n_START_PARAGRAPH_\nSandnes er partner sammen med Stavanger kommune og Rogaland fylkeskommune, n\xc3\xa5r Stavangerregionen skal have status som Europeisk kulturhovedstad i 2008._NEWLINE_I 2001 fik Sandnes udm\xc3\xa6rkelsen \xc3\x85rets kulturkommune i Rogaland for offensiv satsning inden for kulturomr\xc3\xa5det. Kommunen var tidligt ude med etablering af musikskole og har l\xc3\xa6nge haft et bredt frivilligt kulturliv. Ved tusind\xc3\xa5rsskiftet blev Sandnes kulturhus \xc3\xa5bnet. Sandnes museum er en del af J\xc3\xa6rmus\xc3\xa9et og f\xc3\xa5r et nyt regionalt videncenter, som skal \xc3\xa5bnes i 2008. Etablering af nyt bibliotek og ny biograf er andre nye tiltag i kulturlivet i Sandnes.\n_START_SECTION_\nHandelsby\n_START_PARAGRAPH_\nByen er kendt for gode handelsmuligheder, og blandt dem finder vi landets l\xc3\xa6ngste g\xc3\xa5gade Langgaden og landets st\xc3\xb8rste handelscenter. Amfi V\xc3\xa5gen ligger delvis i en gammel fabrik i V\xc3\xa5gen, mens indk\xc3\xb8bscenteret Steen & Str\xc3\xb8m Kvadrat, som er Norges st\xc3\xb8rste, ligger p\xc3\xa5 Lura lige syd for gr\xc3\xa6nsen til Stavanger kommune. Hvert \xc3\xa5r fejres Jenteb\xc3\xb8lgen her.'